open-index/open-wikipedia-markdown huggingface dataset:
One Million Years B.C.

**One Million Years B.C.** ass e brittesche Fantasyfilm vum Don Chaffey aus dem Joer 1966.

## Ëm wat geet et am Film?
Mënschen aus der Steenzäit musse sech géint Risespannen a Saurier wieren...

## Soss
De Ray Harryhausen huet d'Spezialeffete mat de Saurier, Risenechsen a Risespannen realiséiert.

D'Raquel Welch als Loana the Fair One huet dem Film no "deen éischte Bikini vun der Mënschheetsgeschicht" gedroen, wat sech gutt als Pinup Poster verkaaft huet an eng Zort Kulturphenomeen gouf.

## Um Spaweck
* De Film op dvdbeaver
The Golden Voyage of Sinbad

** The Golden Voyage of Sinbad** ass en US-amerikanesch-brittesche Film vum Gordon Hessler aus dem Joer 1973.

## Ëm wat geet et am Film
De Film erzielt nei Abenteuer vum Sinbad.
## Soss
De Ray Harryhausen huet sech ëm d'Animatioun vun de Monsteren aus dem Film bekëmmert.

## Um Spaweck
*  De Film op dvdbeaver
Clash of the Titans (Film 1981)

**Clash of the Titans** ass en US-amerikanesch-brittesche Fantasyfilm vum Desmond Davis aus dem Joer 1981.

## Ëm wat geet et am Film?
De Film behandelt d'Geschicht vum Perseus aus der grichescher Mythologie .

## Soss
De Ray Harryhausen huet d'Spezialeffete vum Film realiséiert. Et ass dee leschte Film, bei deem e mat senger Stop-Motion-Technik zum Asaz koum.

## Um Spaweck
* De Film op dvdbeaver
Referendum vum 28. September 1919 iwwer de Statut vum Land

De **Referendum vum 28. September 1919 iwwer de Statut vum Land** war e Referendum zu Lëtzebuerg, deen zesumme mam deem iwwer eng Wirtschaftsunioun op deem Dag ofgehale gouf.

Nom Éischte Weltkrich hat d'Lëtzebuerger Land, dat an enger déiwer politesch-moralescher Kris war, et och nach mat glëschteregen Noperen ze dinn, déi sech de Lëtzebuerger Territoire - direkt oder indirekt - wollten uneegnen.

Den 12. Mäerz 1919 huet d'Chamber mat 30 géint 20 Stëmme (d'Sozialisten an déi Liberal) beschloss, e Referendum iwwer déi zukünfteg Staatsform ofzehalen.

Innepolitesch ass et am Fong drëm gaangen, ob d'Lëtzebuerger d'Monarchie wéilte bäibehalen oder léiwer eng Republik wéilten.

Bei der Dynastie stoung zur Auswiel, ob déi nei Groussherzogin Charlotte soll bäibehale ginn, déi de 15. Januar 1919 op den Troun komm war, nodeems hir Sëschter Marie-Adélaïde vu Lëtzebuerg ofgedankt hat; oder awer ob eng aner aus hirer Dynastie an hir Plaz soll kommen; oder eng nei Dynastie un d'Spëtzt vum Land soll kommen.

## Resultat

## Kuckt och

* Referendum vum 28. September 1919 iwwer eng Wirtschaftsunioun

## Um Spaweck
* Loi du 3 avril 1919, portant institution d'un référendum sur la question dynastique et sur la forme de l'Etat
* Arrêté grand-ducal du 10 avril 1910, pris en exécution de la loi du 3 avril 1919, portant institution d'un référendum sur la question dynastique et sur la forme de l'Etat
* Arrêté du 13 septembre 1919, portant fixation du jour où auront lieu le referendum politique prévu par la loi du 3 avril 1919 et le référendum économique institué par la loi du 4 juillet 1919
* Arrêté grand-ducal du 19 septembre 1919, pris en exécution des lois des 3 avril et 4 juillet 1919 portant institution d'un referendum sur la question dynastique et sur la forme de l'État, ainsi que sur l'union économique à conclure par le pays
Referendum vum 28. September 1919 iwwer eng Wirtschaftsunioun

De **Referendum vum 28. September 1919 iwwer d'wirtschaftlech Orientéierung** war e Referendum zu Lëtzebuerg, dat deen Dag zesumme mat deem iwwer de Statut vum Land ofgehale gouf.

Nodeem Lëtzebuerg am Dezember 1918 den Zollveräin mat Däitschland gekënnegt hat, huet d'Land sech missen en ekonomesche Partner sichen. D'Auswiel war net grouss, mä kriddeleg. D'Belsch hat d'Annektiounsgloscht opginn nodeem d'Groussherzogin Charlotte op den Troun komm war. D'Kinnekräich huet dunn un enger ekonomescher Unioun mat Lëtzebuerg geschafft an hat scho Geheimverhandlunge mat Frankräich ugefaangen.

## Resultat
Zur Auswiel stoungen d'Belsch a Frankräich. D'Resultat vum Referendum huet eng däitlech Sprooch geschwat:
*Fir Frankräich: 60.133 Stëmmen;
*Fir d'Belsch: 20.242 Stëmmen.

Domat hat d'Belsch net gerechent. D'belsch Regierung, déi doriwwer eraus géint e Bestietnes vun der Groussherzogin mat dem Prënz Felix war , war rosen, an huet d'diplomatesch Relatioune mat Lëtzebuerg ofgebrach. Dem Prince de Ligne seng Missioun, fir zesumme mat der Regierung "d'Union économique" auszehandelen, war domat um Enn. Mä och d'Fransousen, déi d'Belsch net widder de Kapp stousse wollten, well s'ee (geheimt) Ofkommes iwwer militäresch Zesummenaarbecht mat hinne wollten aushandelen, wollte vun enger Wirtschaftsunioun mat Lëtzebuerg näischt wëssen. D'Lëtzebuerger Regierung krut deemno matgedeelt, si sollt sech an der Ugeleeënheet mat der belscher Regierung ënnerhalen. Sou koum et, datt d'Relatioune mat der Belsch erëm opgeholl goufen, an de 25. Juli 1921, no zéie Verhandlungen, eng Konventioun iwwer d*[[Union économique belgo-luxembourgeoise]]* ënnerschriwwe gouf. D'Chamber huet déi awer eréischt de 5. Mäerz 1922, no laangen an haarden Debatten, ratifizéiert.

## Kuckt och

* Referendum vum 28. September 1919 iwwer de Statut vum Land

## Um Spaweck

* Loi du 4 juillet 1919, portant institution d'un référendum sur l'union économique à conclure par le pays
* Arrêté du 13 septembre 1919, portant fixation du jour où auront lieu le referendum politique prévu par la loi du 3 avril 1919 et le référendum économique institué par la loi du 4 juillet 1919
* Arrêté grand-ducal du 19 septembre 1919, pris en exécution des lois des 3 avril et 4 juillet 1919 portant institution d'un referendum sur la question dynastique et sur la forme de l'État, ainsi que sur l'union économique à conclure par le pays
Le triporteur

**Le triporteur** ass e franséische Film vum Jacques Pinoteau aus dem Joer 1957 nom Roman mam selwechten Numm vum René Fallet.

## Ëm wat geet et am Film?
## Um Spaweck
* De Film op der IMDb
An American in Paris (Film)

**An American in Paris** ass en US-amerikanesche Film vum Vincente Minnelli aus dem Joer 1951.

## Ëm wat geet et am Film?
Den Jerry Mulligan, e jonken Amerikaner lieft zu Paräis an dreemt dervun e grousse Moler ze ginn.

## Auszeechnungen
De Film krut 1952 den Oscar als beschte Film an dernieft och nach 5 Oscare fir dat bescht Dréibuch, déi bescht Fotografie, déi bescht Dekoren a Kostümer an déi bescht Musek.

## Um Spaweck
* De Film op dvdbeaver

‎
Chrëschtmaart

E **Chrëschtmaart** ass e Stroossemaart an de véier Adventswochen, dee mam Feiere vu Chrëschtdag associéiert gëtt. E kënnt ursprénglech aus dem däitschsproochegen Europa, mä haut fënnt ee Chrëschtmäert op ville Plazen op der Welt. Den eelste Chrëschtmaart ass dee vu Bautzen; en ass 1384 fir d'éischt ernimmt ginn. Den Dresdener Striezelmarkt gëtt et zënter 1434.

Zu Lëtzebuerg gëtt et a villen Uertschafte Chrëschtmäert, vun deenen der e puer nëmmen een Dag op sinn an anerer ee Mount laang. Dee gréissten ass de Chrëschtmaart an der Stad Lëtzebuerg, bei deem 2016 op zwou Plazen (der Plëss d'Arem an der Place de la Constitution) 130 Stänn ze fanne waren. Donieft gouf et an der Stad awer ënner anerem och um Knuedler, der Paräisser Plaz a beim Roude Pëtz nach Stänn.

Aner grouss Chrëschtmäert sinn den Escher "Krëschtmoart" virun der Gemeng mat 34 Stänn  an den Déifferdenger Chrëschtmaart, deen och den eelsten am Land ass. En ass 1977 fir d'éischt gehale ginn.

## Kuckt och
* Tréierer Chrëschtmaart
## Um Spaweck
Blumm

Eng **Blumm** ass en ëmgangssproochleche Begrëff fir eng Planz mat engem Still an op d'mannst enger Bléi oder enger Gruppéierung vu Bléien. Et handelt sech also net ëm e Begrëff aus der Botanik. Am Géigesaz zu aneren Traisch verholzt de Still bei de Blummen net mat der Zäit.

D'Gréisst, d'Faarf, d'Form an d'Bléizäit vun der Blumm kënne ganz ënnerschiddlech sinn.

Bekannt Blumme si Margréidercher, Orchideeën, Penséeën, Rousen, Schnéikläckelcher an Tulpen, nieft villen aneren Zorten.

Gezillt Variante vu Blumme gi gär a Gäert oder Parken ugeplanzt, fir schéin ze maachen. Och geschnidde Blumme fënnt een a Form vun engem Bouquet an enger Vas dacks a Wunnengen als Dekoratioun.

## Um Spaweck
Farid Bang

De **Farid Bang**, gebuer als *Farid Hamed El Abdellaoui* de 4. Juni 1986 zu Melilla, enger spuenescher Exklav a Marokko, ass en däitsche Rapper. Hien ass ee vun de bekanntste Vertrieder vum däitsche Gangsta-Rap.

## Discographie
### Studiosalbumen
* 2008: *Asphalt Massaka*
* 2009: *Jung, brutal, gutaussehend* 
* 2010: *Asphalt Massaka 2*
* 2011: *Banger leben kürzer*
* 2012: *Der letzte Tag deines Lebens*
* 2013: *Jung, brutal, gutaussehend 2* 
* 2014: *Killa*
* 2015: *Asphalt Massaka 3*
* 2016: *Blut*
* 2017: *Jung, brutal, gutaussehend 3* 
* 2018: *Platin war gestern* 
* 2020: *Genkidama*
* 2021: *Asozialer Marokkaner*
* 2021: *X*
* 2023: *Asphalt Massaka 4*
* 2024: *XII*

## Um Spaweck
Moud

D**'Moud** ass e Stil oder eng Praxis, déi wärend enger bestëmmter Zäit an enger bestëmmter Gesellschaft populär ass oder war. Si ännert sech am Laf vun der Zäit. D'Moud betrëfft zum Beispill d'Gezei an aner Accessoiren, déi um Kierper gedroe ginn, mä och den Danz, d'Konscht, oder d'Hausdéieren.

Mat der Moud ginn also generell éischter kuerzfristeg Äusserunge vum Zäitgeescht associéiert. Äusserungen, déi sech iwwer eng méi laang Zäit ewech mat enger positiver Bewäertung hale kënnen, gëllen net als Moud, mä als Klassiker.
## Um Spaweck
Musée des arts décoratifs de Paris

De **Musée des arts décoratifs** zu Paräis ass e Musée, an deem dekorativ Konscht- an Designobjeten ausgestallt sinn. En ass am westleche Flillek vum Louvre ënnerbruecht, deen och *Pavillon de Marsan* genannt gëtt, an huet 1905 seng Dieren opgemaach.

D'Ausstellungsstécker datéiere vum Mëttelalter bis an 21. Joerhonnert. Gewise ginn ënner anerem Miwwelstécker, Dëschgeschier, Biller, Skulpturen, Vasen a Bijouen.

Am Musée ginn och reegelméisseg Ausstellungen iwwer Moud, Publicitéit a Graphesch Konscht gewisen.

## Um Spaweck
Franséischt Parlament

D**'franséischt Parlament** (frs: *parlement français*) ass d'Legislativ vu Frankräich. Et ass en Zweekummerparlament a setzt sech zesummen aus zwou Chamberen:
* der ënneschter Chamber, der Nationalversammlung (*Assemblée nationale*)
* der ieweschter Chamber, dem Senat (*Sénat*)

All Chamber hält hir eege Sessiounen op verschiddene Plazen a Paräis; d'Nationalversammlung am Palais Bourbon an de Senat am Palais du Luxembourg. All Chamber huet hir eege Reegelen a Prozeduren.

Déi rar gemeinsam Sëtzunge vun der Nationalversammlung an dem Senat, dem sougenannte **Kongress vum franséische Parlament**, ginn traditionell am Schlass vu Versailles gehalen. Dat geschitt zum Beispill, wann d'Verfassung geännert soll ginn.

## Um Spaweck
* Offiziell Säit vum franséische Parlament
Nationalversammlung (Frankräich)

D**'Nationalversammlung** (frs: *Assemblée nationale*) ass déi ënnescht Chamber (frs: *chambre basse*) am franséische Parlament an der Zäit vun der Fënnefter Republik. Zesumme mam Senat mécht si d'Gesetzer a Frankräich.

D'Roll vun der Nationalversammlung ass et, Gesetzer ze debattéieren, ze änneren an ze stëmmen. Am Géigesaz zum Senat kann d'Assemblée d'Regierung stierzen.

Zënter 1986 zielt si 577 Memberen oder Deputéiert, déi direkt vum Vollek an zwéin Tier gewielt ginn. All Deputéiert huet eng Mandatsdauer vu fënnef Joer. Wann eng Partei d'Majoritéit an der Nationalversammlung wëll, muss si 289 Sëtz zesummekréien.

D'Nationalversammlung huet hire Sëtz am Palais Bourbon zu Paräis.

## Um Spaweck

* Offiziell Säit vun der Assemblée nationale
Senat (Frankräich)

De **Senat** ass nieft der Nationalversammlung eng vun den zwou Chamberen am franséische Parlament. Si ass déi iewescht Chamber (frs: *chambre haute*). Zesumme maache si d'Gesetzer a Frankräich.

D'Verfassung vun der V. franséischer Republik hält fest, datt de Senat de Vertrieder vun de "collectivités territoriales" ass.

De Senat ass un der Gesetzgiewung bedeelegt, mä kann awer am Zweiwelsfall vun der Nationalversammlung iwwerstëmmt ginn. Wa sech de Senat an d'Nationalversammlung iwwer e Gesetzesprojet net eens sinn, da kann de Premierminister der Nationalversammlung dat lescht Wuert ginn. Dat heescht, d'Nationalversammlung kann nëmmen e Gesetz stëmmen wa se entweeder den Accord vum Premierminister oder den Accord vum Senat huet, mä net eleng.

Dem Senat seng Kontrollrechter géigeniwwer der Regierung sinn nëmme schwaach: e ka se befroen a Rapporte verëffentlechen, mä huet awer keng formell Sanktiounsméiglechkeeten.

Zënter 2011 gëtt et am Senat 348 Senateuren. Si gi fir e Mandat vu 6 Joer gewielt. All dräi Joer gëtt eng Hallschent vum Senat erneiert. D'Senateure ginn net direkt vum Vollek gewielt, mä vu ronn 150.000 "grands électeurs".

Traditionell gëtt de franséische Senat vu rietsen an zentristesche Parteien dominéiert. E Grond dofir ass, datt ländlech Regioune méi staark am Senat vertruede si wéi Stied. Déi lénk Parteien haten nëmmen tëscht 2011 an 2014 eng Majoritéit.

## Um Spaweck
* Offiziell Säit vum Senat
Russe

**Russe** (och alt **Rousse** oder **Ruse** transkribéiert; op Bulgaresch: *Русе*) ass eng Stad am Norde vu Bulgarien. Si ass no Sofia, Plovdiv, Varna a Burgas déi fënneftgréisst Stad am Land a läit op der Donau, op der Grenz mat Rumänien.

## Biller

Fichier:Rusenska-opera.jpg|D'Operenhaus
Fichier:03-08-2006-Rousse 066.jpg|Den ethnologesche Musée
Fichier:Vazata-19.03.2007.jpg|E Park
|E Modell vun engem Mammut am Naturmusée
Fichier:Rousse Monument of Liberty Palm trees.jpg|D'Monument fir d'Fräiheet
Fichier:Basarbovsky-rock-monastery.jpg|D'Basarbowski-Klouschter

## Um Spaweck
Azad

Den **Azad**, gebuer als *Azad Azadpour* de 24. November 1973 am Iran, ass en däitsch-kurdesche Rapper vu Frankfurt am Main. Hie gëllt als ee Pionéier vum däitsche Gangsta-Rap an als wichtege Vertrieder vum Battle-Rap.

## Discographie
### Studiosalbumen
* 2001: *Leben*
* 2003: *Faust des Nordwestens*
* 2004: *Der Bozz*
* 2005: *One* 
* 2006: *Game Over*
* 2007: *Blockschrift*
* 2009: *Assassin*
* 2016: *Leben II*
* 2017: *NXTLVL*
* 2019: *Der Bozz II*
* 2020: *Goat*
* 2024: *Komboz*

## Um Spaweck
Booba

De **Booba**, gebuer den 9. Dezember 1976 als **Élie Yaffa** zu Sèvres, ass e franséische Rapper. Hien ass Member vum Rap-Kollektif 92i.

Hie schafft och als Geschäftsmann, sou huet hien ënner anerem d'Kleedermark *Ünkut* lancéiert.

## Discographie
### Studiosalbumen
* 2002: *Temps mort*
* 2004: *Panthéon*
* 2006: *Ouest Side*
* 2008: *0.9*
* 2010: *Lunatic*
* 2012: *Futur*
* 2015: *D.U.C*
* 2015: *Nero Nemesis*
* 2017: *Trône*
* 2021: *Ultra*
* 2024: * Ad vitam æternam*

### Mixtapen
* 2005: *Autopsie Vol. 1*
* 2007: *Autopsie Vol. 2*
* 2009: *Autopsie Vol. 3*
* 2011: *Autopsie Vol. 4*
* 2017: *Autopsie 0*

### Lidder (Auswiel)

* 2002: *Destinée*
* 2004: *N°10*
* 2004: *Avant de partir*
* 2005: *Ouest Side*
* 2006: *Boulbi*
* 2006: *Au bout des rêves*
* 2006: *Au bout des rêves*
* 2011: *Comme une étoile*
* 2011: *Paname*
* 2011: *Bakel City Gang*
* 2011: *Scarface*
* 2012: *Caramel* 
* 2012: *Tombé pour elle*
* 2012: *Kalash*
* 2012: *Maître Yoda*
* 2013: *A.C. Milan*
* 2013: *T.L.T.*
* 2013: *Turfu*
* 2013: *RTC*
* 2013: *Parlons peu*
* 2014: *La mort leur va si bien*
* 2013: *OKLM*
* 2013: *3G*
* 2015: *Tony Sosa*
* 2015: *LVMH*
* 2015: *Validé*
* 2016: *92i Veyron*
* 2016: *JDC*
* 2016: *Salside*
* 2016: *É.L.É.P.H.A.N.T.*
* 2016: *DKR*
* 2017: *Petite fille*
* 2018: *Gotham*
* 2018: *BB*
* 2019: *PGP*
* 2019: *Arc-en-ciel*
* 2020: *Jauné* 
* 2020: *5G*
* 2021: *Ratpi World*
* 2021: *Mona Lisa*
* 2021: *Grain de Sable*
* 2021: *Variant*
* 2021: *Geronimo*
* 2022: *Téléphone*
* 2022: *KOA*
* 2024: *6G*
* 2024: *'Saga*

## Um Spaweck

* Dem Booba seng Websäit
Kool Savas

De **Kool Savas**, gebuer als *Savaş Yurderi* den 10. Februar 1975 zu Oochen, ass en däitsche Rapper vu Berlin. Hien ass als Member vun de Formatiounen M.O.R. a Westberlin Maskulin bekannt ginn. All seng Soloalbumen a seng Kollaboratiounsprojete mat dem Azad, respektiv dem Xavier Naidoo, waren e kommerzielle Succès. De Kool Savas gëllt als ee vun den aflossräichsten däitsche Rapper an e wichtege Vertrieder vum Battle-Rap.

## Discographie
### Studiosalbumen
* 2002: *Der beste Tag meines Lebens*
* 2005: *One* 
* 2006: *Optik Takeover!* 
* 2007: *Tot oder lebendig*
* 2011: *Aura*
* 2012: *Gespaltene Persönlichkeit* 
* 2014: *Märtyrer*
* 2017: *Royal Bunker* 
* 2019: *KKS*
* 2021: *Aghori*
* 2025: *Lan Juks*

### Live-Albumen
* 2012: *Aura Live*
* 2023: *Red Bull Symphonic*

## Um Spaweck
Coco Chanel

D**'Gabrielle Chasnel**, genannt **Coco Chanel**, gebuer den 19. August 1883 zu Saumur a gestuerwen den 10. Januar 1971 zu Paräis, war eng franséisch Moudendesignerin a Geschäftsfra. Si huet an de fréien 1910er Joren de spéidere Moudenimperium Chanel gegrënnt a gëllt als bedeitend Perséinlechkeet an der Geschicht vun der Moud.

Vun 1913 un huet si déi deemools bal revolutionär, funktionell Dammemoud fir selbstbewosst modern Frae matlancéiert. Déi huet sech duerch eng Jupe bis op d'Wueden oder eng laber Box charakteriséiert, mat lasse Gezei fir den Uewerkierper, dat mat engem Rimm zesummegehale ginn ass, an dacks enger Coupe mat kuerzen Hoer.

An den 1920er huet d'Coco Chanel dat "klengt Schwaarz" entwéckelt, e Rack, dee bis haut e Klassiker an der Dammemoud ass. 1922 huet si de Parfum *Chanel Nº 5* op de Maart bruecht, deen als de meeschtverkaafte Parfum op der Welt gëllt. Mëtt der 1950er Joren ass hire Chanel-Costume weltbekannt ginn.

D'Coco Chanel war bekannt fir hir Determinatioun, hir Ambitioun an hir Energie, déi si an hirem Beruffs- an och an hirem Privatliewe gewisen huet. Doduerch huet si et souwuel zu finanziellem Erfolleg als Geschäftsfra wéi och zu sozialer Prominenz an der franséischer High Society bruecht, ënner anerem och wéinst de Bekanntschaften, déi si duerch hir Aarbecht geknëppt huet.

Der Coco Chanel hir Entreprise Chanel ass haut weltwäit aktiv. Mat 6,6 Milliarden Euro Joresëmsaz  gehéiert se zu de gréissten a wichtegsten an der Moudebranche.

Wéinst der Influenz vun hirem Wierken, besonnesch wat d'Haute Couture betrëfft, ass si 1999 als eenzeg Persoun vun hirer Beruffsgrupp op d'Lëscht vun den 100 aflossräichste Persoune vum 20. Joerhonnert opgeholl ginn, déi vun der Zäitschrëft Time kompiléiert ginn ass.

## Biller

Fichier:1965 purple Chanel suit.jpg|E Costume vun 1965
Fichier:CHANEL No5 parfum.jpg|De Parfumsflakon Nº 5
Fichier:Klein zwart jurkje.JPG|Variatioune vum "Klenge Schwwarzen"


## Um Spaweck
Hôtel Ritz (Paräis)

Den **Hôtel Ritz** ass en Hotel am Zentrum vu Paräis, am 1. Arrondissement. E läit op der Place Vendôme a gëllt als ee vun de luxuriéisten Hotellen op der Welt. Am Juni 2016 ass en no enger véierjäreger Renovatioun nees nei opgaangen.

Den Hotel, deen haut 159 Zëmmer huet, gouf 1898 vum Schwäizer Hotelier César Ritz an Zesummenaarbecht mam Chefkach Auguste Escoffier opgemaach. Den neien Hotel ass hannert der Fassad vun engem Stadhaus aus dem 18. Joerhonnert gebaut ginn an huet eng Vue op eng vun den zentrale Plaze vu Paräis. E war ee vun deenen éischten Hotellen an Europa, an deenen all Zëmmer e Buedzëmmer "en suite" hat, souwéi en Elektrizitéits- an en Telefonsuschloss. Domat konnt e sech séier als Luxusetablissement positionéieren, mat Monarchen, Politiker, Schrëftsteller, Filmstaren a Sänger als Gäscht. E puer Suitë sinn no berüümte Gäscht vum Hotel benannt, dorënner der Moudendesignerin Coco Chanel an dem Schrëftsteller Ernest Hemingway, déi jorelaang am Hotel gelieft hunn. Och eng vun de Baren, d*'Bar Hemingway*, gouf nom Hemingway genannt.

*L'Espadon* ass e weltberüümte Restaurant am Hotel Ritz. Déi gréisst Suite am Hotel, *Imperial* genannt, gouf vun der franséischer Regierung als nationaalt Monument klasséiert.

Wärend dem Zweete Weltkrich hunn déi Däitsch de Ritz als lokaalt Haaptquartéier vun der Luftwaffe benotzt. Nom Doud vum César Ritz sengem Jong Charles, 1976, hunn déi lescht Membere vun der Famill Ritz den Hotel un den egyptesche Geschäftsmann Mohamed Al-Fayed verkaaft.

Am August 1997 hunn d'Diana, Princess of Wales an an dem Al-Fayed säi Jong Dodi virun hirem déidlechen Autosaccident am Hotel giess.

Well den Hotel e Symbol vu Luxus an der High Society ass, kënnt en a ville fiktive Wierker fir, dorënner Romaner, Theaterstécker a Filmer.
Audit

En **Audit** ass eng grëndlech a systematesch Iwwerpréiwung vun den Aktivitéiten oder Prozesser vun enger Organisatioun, zum Beispill enger Entreprise, enger Stëftung oder enger Associatioun. D'Zil ass et erauszefannen, ob déi Aktivitéiten oder Prozesser deenen entspriechen, déi geplangt waren oder am Viraus etabléiert goufen, an ob se effikass an effizient implementéiert goufen, sou datt déi viséiert Ziler erreecht gi sinn.

Et ënnerscheet een tëscht engem internen an engem externen Audit:
* den internen Audit gëtt vu Leit duerchgefouert, déi an der selwechter Organisatioun schaffen
* den externen Audit gëtt vu Leit duerchgefouert, déi net an der selwechter Organisatioun schaffen, dat heescht, déi onofhängeg vun hir sinn.

Donieft gëtt et verschidden Zorte vun Auditen: 
* E Finanzaudit kontrolléiert an evaluéiert déi finanziell Situatioun vun enger Organisatioun. 
* En organisationellen Audit kontrolléiert an evaluéiert d'Prozeduren an d'Ofleef an enger Organisatioun fir hir Stäerkten, hir Schwächten a méiglech Dysfonctionnementer z'identifizéieren. Dofir ginn d'Auditeure mam Auditrapport och en Aktiounsplang mat Virschléi fir d'Verbesserung of.
John Kerry

Den **John Forbes Kerry**, gebuer den 11. Dezember 1943 am Colorado, ass en US-amerikanesche Politiker, dee vun 2013 bis 2017 den 68. Ausseminister vun de Vereenegte Staate war. Virdru war hien tëscht 1985 an 2013 de Vertrieder vum Massachusetts am Senat. Als Kandidat vun der Demokratescher Partei huet hien d'Presidentschaftswalen 2004 knapps géint den deemolegen amtéierende republikanesche President George W. Bush verluer.

## Karriär

De Kerry ass zu Aurora am Colorado gebuer ginn a spéider an Internater am Massachusetts an am New Hampshire gaangen. 1966 huet hien en Ofschloss a Politikwëssenschaften op der Yale University gemaach. Am selwechte Joer huet hie sech an d'Naval Reserve vun der amerikanescher Arméi gemellt an 1968 an 1969 huet hie wärend engem Openthalt als *Officer-in-charge* op engem mëttlere Patrulleboot, engem sougenannte *Swift Boat*, am Südvietnam gedéngt. Dofir ass hie mat e puer Medailen ausgezeechent ginn. No engem fréizäitege Retour an d'USA ass de Kerry der Organisation vun de Vietnameveterane géint de Krich bäigetrueden an där hiren nationale Spriecher ginn. Hien huet sech vehement géint de Vietnamkrich ausgeschwat an ass virum amerikanesche Senat opgetrueden, wou hien d'Meenung geäussert huet, der amerikanescher Regierung hir Politik am Vietnam wier de Grond vu Krichsverbriechen.

Nodeems hien en Doktertitel am Droit zu Boston krut, huet de Kerry als Assistenz-Procureur (*Assistant District Attorney*) am Massachusetts geschafft. Vun 1983 bis 1985 war hien dem Michael Dukakis säi Vizegouverneur, éier en 1984 an den US-Senat gewielt ginn ass an dat Mandat am Januar vum Joer drop ugetrueden ass. An där Funktioun huet hien tëscht 1987 an 1989 eng Rei Unhéierunge gefouert, déi den Ufank vun der Iran-Contra-Affär waren. Hie gouf 1990, 1996, 2002 an 2008 erëmgewielt. Am Oktober 2002 huet hien dofir gestëmmt, dem President z'erlaben de Saddam Hussein z'entwaffnen, "wann et si muss, mat Gewalt". Gläichzäiteg huet hie gewarnt, datt d'Regierung fir d'éischt all diplomatesch Méiglechkeete sollt probéieren éier si an de Krich zitt.

Wärend senger Presidentschaftswalcampgne huet de Kerry de President George W. Bush fir de Krich am Irak accuséiert. Hien huet d'Wal schlussendlech mat nëmme 35 Stëmme manner am Electoral College wéi de Bush a säi Vizepresident Dick Cheney verluer. De Kerry ass zeréck an de Senat gaangen an 2007 de President vum Comité fir kleng Entreprisen an Entrepreneuriat ginn. Zwee Joer drop gouf hien de President vum Comité fir Aussepolitik. Den 1. Februar 2013 gouf hien den Nofollger vun der Hillary Clinton als Ausseminister vum President Barack Obama. Nom Enn vum Obama senger Administratioun den 20. Januar 2017 ass hien den 1. Februar duerch de Rex Tillerson ersat ginn.

## Um Spaweck
KC Rebell

De **KC Rebell**, gebuer als *Hüseyin Kökseçen* de 26. Januar 1988 an der Tierkei, ass en däitsch-kurdesche Rapper vun Essen.

## Discographie
### Studiosalbumen
* 2011: *Derdo Derdo*
* 2012: *Rebellismus*
* 2013: *Banger rebellieren*
* 2014: *Rebellution*
* 2015: *Fata Morgana*
* 2016: *Abstand*
* 2017: *Maximum* 
* 2019: *Hasso*
* 2020: *Maximum III* 
* 2021: *FNFZHN* 
* 2022: *Rebell Army*
* 2023: *Galgen*
* 2026: *Daddy Is Back*
Kollegah

De **Kollegah**, gebuer als *Felix Martin Andreas Matthias Blume*, anere Quellen no als *Felix Antoine Blume* den 3. August 1984 zu Friedberg an Hessen, ass en däitsche Rapper.

## Discographie
### Studiosalbumen
* 2007: *Alphagene*
* 2008: *Kollegah*
* 2009: *Jung, brutal, gutaussehend* 
* 2011: *Bossaura*
* 2013: *Jung, brutal, gutaussehend 2* 
* 2014: *King*
* 2015: *Zuhältertape Volume 4*
* 2016: *Imperator*
* 2017: *Jung, brutal, gutaussehend 3* 
* 2018: *Platin war gestern* 
* 2018: *Monument*
* 2019: *Alphagene II*
* 2021: *Natural Born Killas* 
* 2021: *Zuhältertape Vol. 5*
* 2022: *Free Spirit*
* 2023: *La Deutsche Vita*
* 2023: *C.B.A. – Cross Border Armageddon – The English Album*
* 2024: *Still King*
* 2025: *Kanzler – Frührentnertape Vol. 1*

## Um Spaweck
Madeleine Albright

D**'Madeleine Albright**, gebuer als *Marie Jana Korbelová* de 15. Mee 1937 zu Prag a gestuerwen den 23. Mäerz 2022, war eng US-amerikanesch Politikerin (Demokratesch Partei). Si war vun 1993 bis 1997 Botschafterin vun den USA bei de Vereenten Natiounen a vun 1997 bis 2001 déi éischt weiblech Ausseministesch an der Geschicht vun de Vereenegte Staaten.

## Liewen
D'Marie Jana Korbel ass d'Duechter vun engem tschecheschen Diplomat. Nodeem d'Nazien 1939 d'Tschechoslowakei besat haten ass hir Famill an England geflücht. Nom Krich si si nees zeréck an hir Heemecht gaange mä op en Neits geflücht wéi d'Kommunisten un d'Muecht komm sinn. 1948 hu si sech an den USA néiergelooss.

D'Korbel huet 1959 en Ofschloss am Massachusetts gemaach an dunn de Joseph Albright bestuet, deem senger Famill e puer Zeitunge gehéiert hunn. No engem Masterofschloss op der Columbia University zu New York huet si ënner anerem am Senateur Edmund Muskie senger Campagne fir d'Presidentschaftskandidatur vun den Demokrate geschafft a spéider als dem Muskie seng legislativ Assistentin. 1976 krut si en Doktertitel op der Columbia University an huet fir dem President Jimmy Carter säi Beroder fir national Sécherheet geschafft.

Wärend de republikanesche Regierunge vun de Presidente Ronald Reagan an George H. W. Bush an den 1980er a fréien 1990er huet d'Albright fir verschidden Netregierungsorganisatioune geschafft, an hiert Haus zu Washington D.C. ass e wichtegen Treffpunkt fir aflossräich demokratesch Politiker a Gesetzgeber ginn. Tëscht 1982 an 1993 war si och Professesch fir International Politik op der Georgetown University zu Washington D.C. No der Victoire vum demokratesche Kandidat Bill Clinton bei de Presidentschaftswalen 1992 huet der Albright hir politesch Karriär ugefaangen an de Clinton huet si 1993 als Botschafterin bei de Vereenten Natiounen nominéiert. Bei der UN huet si sech eng Reputatioun fir hir Haartnäckegkeet opgebaut a sech staark fir amerikanesch Interessen agesat. Si huet sech och fir eng méi grouss Roll vun de Vereenten Natioune mat UN-Operatiounen ausgeschwat, besonnesch déi mat enger militärescher Komponent. 1997 gouf si dunn als Ausseministesch vun den USA nominéiert, wat den US-Senat eestëmmeg ugeholl huet.

Nom Enn vun der Clinton-Administratioun 2001 huet si d*'Albright Group* gegrënnt, e Berodungsbüro mat Sëtz zu Washington D.C. Donieft huet si reegelméisseg iwwer international politesch Theemen an Zeitungen an och e puer erfollegräich Bicher geschriwwen.

2012 krut d'Madeleine Albright vum President Barack Obama d'Presidential Medal of Freedom, eng vun den zwou héchsten zivillen Auszeechnunge vun den USA.

## Um Spaweck
Michel Reis

De **Michel Reis**, gebuer den 11. September 1982, ass e lëtzebuergeschen Jazz-Pianist a Komponist.

## Karriär
De Michel Reis huet ongeféier mat siwe Joer mat private Pianoscoursen doheem ugefaangen, éier hien am Conservatoire vun der Stad Lëtzebuerg weider gemaach huet. Gläichzäiteg war hien an enger Jazz-Klass. Zesumme mam Bassist Marc Demuth an dem Drummer Paul Wiltgen huet hien 1998, wéi si nach am Lycée waren, den Trio Reis-Demuth-Wiltgen gegrënnt. 2003 hu si eng Paus gemaach, well se alleguer an aner Länner studéiere gaange sinn. De Michel Reis krut 2002 eng Bourse fir op Boston ze goen, wou hien um *Berklee College of Music* an am *New England Conservatory of Music* mat Museker wéi dem Danilo Perez an dem Ran Blake Piano studéiert huet.

2005 war hie Finalist beim éischten Jazz-Concours zu Moskau. D'Joer drop krut hien den 2. Präis an der Kategorie "Pianosolo" beim Jazz-Concours vu Montreux. Ëm déi Zäit huet hien och zesumme mam Dennis Frehse (Perkussioun) an dem Michael Oien (Bass) säin éischten Album *A Young Mind* verëffentlecht.

De Michel Reis huet dräimol de -Präis als Exportkënschtler vum Joer gewonnen: 2013 an 2018 als Deel vu sengem Trio Reis-Demuth-Wiltgen an 2014 als Solokënschtler.

2015 huet hien zesumme mam Stefan Karl Schmid (Saxophon, Klarinett), dem Robert Landfermann (Kontrabass) an dem Jonas Burgwinkel (Batterie) als Michel Reis Quartet den Album *Capturing This Moment* verëffentlecht. Hien hat mat deenen dräi schonn den Album *Hidden Meaning* opgeholl awer nëmmen ënnert sengem eegenen Numm verëffentlecht.

E Joer méi spéit huet de Reis-Demuth-Wiltgen Trio den Album *Places in Between* erausbruecht.

Dem Michel Reis säin zweete Soloalbum *Short Stories* gouf 2019 verëffentlecht.

De Michel Reis huet a ville renomméierten Jazz-Clibb a Festivaller weltwäit gespillt, wéi dem *Blue Note Jazz Club*, dem *Jazz at Lincoln Center* oder dem *Panama Jazz Festival*.

Zënter 2014 ënnerriicht de Michel Reis Jazz-Piano am Stater Conservatoire.

D'Jinglen vum Stater Tram goufe vum Michel Reis komponéiert an opgeholl; pro Statioun 4 Varianten.

## Albumen
* 2004: *A Young Mind* 
* 2009: *Fairytale* 
* 2010: *Point of No Return*
* 2013: *Hidden Meaning*
* 2013: *Reis Demuth Wiltgen* 
* 2015: *Capturing This Moment* 
* 2016: *Places in Between* 
* 2018: *Mito*
* 2018: *Japan Quartet*
* 2018: *Once in a Blue Moon* 
* 2019: *Short Stories*
* 2021: *Sly* 

## Um Spaweck
* Offiziell Homepage
* Discographie vum Michel Reis op rateyourmusic.com
* Manon Garrido, Vies de Jazz - L'artitse Michel Reis am City, November 2018, Säit 52
Ossip Zadkine

Den **Ossip Zadkine**, gebuer de 14. Juli 1890 zu Wizebsk, haut Wäissrussland, a gestuerwen de 25. November 1967 zu Paräis, war e wäissrussesch-franséische Sculpteur a Moler. Hie gëllt als bedeitende Vertrieder vun der kubistescher Skulptur.

## Liewen

Den Ossip Zadkine gouf 1890 am deemolege russesche Keeserräich gebuer an huet seng Kandheet zu Smolensk verbruecht, éier säi Papp, e Professer, hien Ufank des 20. Joerhonnert an England geschéckt huet fir Englesch a gutt Manéieren ze léieren. Do huet hien och Konscht studéiert. Am Hierscht 1909 ass hien op Paräis komm, wou hien e puer Méint op der École des beaux-arts war, éier hien als onofhängege Kënschtler ugefaangen huet. Den Ossip Zadkine ass ni méi a seng Heemecht zeréckgaangen. Zu Paräis huet hie Frëndschaft mat aneren avantgardistesche Kënschtler wéi dem Pablo Picasso geschloss an ass en Deel vun der deemools neier kubistescher Beweegung ginn. An den 1920er konnt hie sech och international etabléieren.

Well hie jiddesch Virfahren hat ass de Zadkine wärend dem Zweete Weltkrich an d'USA geflücht, wou hien am Enseignement geschafft huet. 1945 ass hien zeréck op Paräis gaangen. 1946 war hien am zerbommte Rotterdam, wat hien déif beweegt huet an hien zu engem vu senge bekanntste Wierker inspiréiert huet, *D'zerstéiert Stad*.

Op der Biennale vu Venedeg krut den Zadkine 1950 de grousse Präis fir Skulpturen an 1960 de grousse Präis vun der Stad Paräis.

1982 huet d'Stad Paräis nom Wëllen an der Ierfschaft vum Zadkine senger Wittfra Valentine Prax de Musée Zadkine an deem sengem fréieren Atelier opgemaach.

## Wierker

Fichier:Ossip Zadkine-Grosser Orpheus.jpg|*Orpheus* am Skulpturepark vu Marl an Däitschland
Fichier:Zadkine rb I.jpg|*D'zerstéiert Stad* zu Rotterdam
Fichier:Ossip Zadkine Skulptur - Die Gefangenen (2).jpg|*Déi Gefaangen* um Kierfecht vu Köln

## Um Spaweck
Zännseef

**Zännseef**, och nach **Zahnpasta** genannt, ass eng Aart Crème, déi de Mënsch op d'Zännbiischt mécht fir seng Zänn ze botzen.

## Um Spaweck
Wiss

Eng **Wiss** ass eng Fläch, op där Gras an eventuell aner niddreg Planze wéi Kraider a Blumme wuessen. Wise si generell méi oder manner flaach, a relativ fiicht oder bewässert. Am Géigesaz zur Weed steet op der Wiss kee Véi, dat d'Gras frësst, mä d'Gras gëtt geméit fir zum Beispill Hee ze maachen oder fir d'Wiss als Parkanlag z'ënnerhalen.

Grasflächen déi reegelméisseg geméit an dowéinst niddereg gehale ginn, ginn als Wues bezeechent.

## Um Spaweck
Vhils

De **Vhils**, gebuer de 15. Februar 1987 zu Lissabon als *Alexandre Manuel Dias Farto*, ass e portugisesche Moler a Graffitikënschtler.

Hien ass zu Seixal bei Lissabon opgewuess an huet sech am Alter vun 10 Joer fir d'éischt fir Graffiti intresséiert. Mat 13 Joer huet hien an der Strooss gemoolt, fir d'éischt op Maueren, duerno op Zich (sougenannten "train-bombing"), entweeder mat Frënn oder eleng. Spéider ass hien och iwwer d'Grenze vu Portugal ewech aktiv gi fir Zich ze molen. Ëm 2003/2004 huet de Vhils dunn och ugefaange mat aneren Technike wéi Pechbiller oder Affichen ze schaffen.

Eng éischt Opmierksamkeet krute seng Wierker zu Lissabon, wéinst senger Technik déi dora besteet duerch vill verschidde Schichte vu Reklammsposteren ze schneide fir sou e Gesiicht ervirzebréngen. 2008 huet hie säi Konschtstudium zu London ofgeschloss. Säin Duerchbroch hat hien an der selwechter Stad, wéi hien invitéiert gouf um *Cans Festival* vum berüümte Graffitikënschtler Banksy auszestellen. Eng Foto vu sengem Wierk war op der Titelsäit vun der Zeitung The Times ze gesinn. Dat huet et him erlaabt, a Kontakt mat grousse Galerien an England an an Italien ze kommen.

Zënterhier huet hien a ville Stied op der Welt geschafft oder ausgestallt, dorënner Moskau, New York, Los Angeles, Grottaglie, Shanghai, Bogota a Rio de Janeiro. Och zu Lëtzebuerg ass an der Fräihandelszon um Findel e Wierk vun him ze gesinn.

2012 hat hien e Wandbild op eng Fassad zu Déifferdeng gemaach.

Den Numm Vhils huet keng Bedeitung, den Alexandre Farto benotzt en nëmmen, well e sech aus de Buschtawen zesummesetzt, déi hien am léifste benotzt a well den Numm séier ze schreiwen ass.

## Wierker (Auswiel)

Fichier:Woolfest 2011 - Vilhs - VI (6884490596).jpg|Wierk zu Covilha, Portugal
Fichier:Norfolk Hotel Artwork in Fremantle.jpg|Wierk zu Fremantle, Australien
Fichier:Diorama - 16 (8126304610).jpg|Lissabon, Portugal
Fichier:Retrato en pared - IV (6341051743).jpg
Fichier:Wandbild Chausseestr 36 (Mitte) Joe Hatchiban-Alexandre Farto-2011.jpg
|Wandbild am Freeport Lëtzebuerg


## Um Spaweck
* Seng Homepage
Uebst

**Uebst** ass e Sammelbegrëff fir iessbar Friichten, déi u kultivéierten oder wëlle Planze wuessen. De Mënsch konsuméiert Uebst wéinst sengem séiss-saierleche Goût, sengem intensiven an agreabelen Aroma a sengem nutritive Wäert. Uebst ka frësch, als Jus, oder als Dessert giess ginn, soubal déi néideg Zeidegkeet erreecht ginn ass oder nodeems et gekacht ginn ass.

Uebst huet wéineg Kalorien an en héije Prozentsaz u Waasser (bis zu 90% vum Gewiicht), wat d'Hydratatioun vum Organismus ënnerstëtzt. De Konsum vun Uebst mat senge Ballaststoffer ënnerstëtzt de korrekten Oflaf vum Verdauungsapparat. Generell huet Uebst keng saturéiert Fettsaieren.

Beléift Uebstzorte sinn Äerdbier, Äppel, Aprikosen, Banannen, Bieren, Kiischten, Orangen, Quetschen a Réngglotten, nieft villen aneren. 

## Kuckt och

* Lëscht mat den Uebstzorten 

## Um Spaweck
Toilettëbiischt

Eng **Toilettëbiischt** ass eng Biischt, déi benotzt gëtt fir eng Toilettëschossel vu bannen ze botzen.

Wa se net benotzt gëtt steet se an engem klengen Dëppchen, mam Still no uewe fir datt ee seng Hänn net knaschteg mécht wann ee se benotzt.

Toilettëbiischte si meescht aus Plastik, heiansdo och aus Metall.
## Um Spaweck
Schlëssel

E **Schlëssel** gëtt benotzt, fir e Schlass op- an zouzespären. Dofir gëtt en duerch e Schlëssellach an d'Schlass gestach, an da gëtt um Schlëssel gedréint.

Haut si Schlëssele meeschtens aus Metall, se kënnen och elektronesch sinn a wéi e Sender funktionéieren, wéi déi meescht Autosschlësselen hautdesdaags déi d'Dier op-an zouspäre wann een op e Knäppche vum Sender dréckt oder och wéi de Keyless Go. Kaartentransponderen oder Magnéitsträifekaarte kënnen och als Schlëssel gebraucht ginn. 
## Um Spaweck
Samy Deluxe

De **Samy Deluxe**, gebuer als *Samy Sorge* den 19. Dezember 1977 zu Hamburg, ass en däitsche Rapper.

## Discographie
### Studiosalbumen
* 2001: *Samy Deluxe*
* 2003: *Wer hätte das gedacht?* 
* 2004: *Verdammtnochma!*
* 2009: *Dis wo ich herkomm*
* 2011: *SchwarzWeiss*
* 2012: *Verschwörungstheorien mit schönen Melodien* 
* 2014: *Männlich*
* 2015: *Blockbasta*
* 2016: *Berühmte letzte Worte* 
* 2019: *Hochkultur*
* 2023: *Hochkultur 2*

## Um Spaweck
Reis-Demuth-Wiltgen

**Reis-Demuth-Wiltgen** ass e lëtzebuergeschen Jazz-Trio vum Michel Reis (Piano), dem Marc Demuth (Bass) an dem Paul Wiltgen (Batterie).

Si hunn en 1998 gegrënnt, wéi se nach am Lycée waren, a si reegelméisseg zu Lëtzebuerg opgetrueden. Well si duerno allen dräi a verschidde Länner studéiere gaange sinn, hu si eng Zäit laang gepaust an 2011 nees op en Neits zesummefonnt.

2013 hu si hiren no sech benannten éischten Album verëffentlecht, dee gutt bei de Kritiker ukomm ass. Duerno si si op vill Jazz-Festivaller an Europa an an Asie gaangen. Am selwechte Joer krute si de -Präis als Exportkënschtler vum Joer an der Kategorie "Jazz".

2016 hu si hiren zweeten Album *Places in Between* verëffentlecht. E gouf zu New York City opgeholl.

Hir drëtt Verëffentlechung, den Album *Once in a Blue Moon*, hu Reis Demuth Wiltgen am September 2017 opgeholl an d'Joer drop erausbruecht. Am Mäerz 2018 ass den Trio mam bekannten amerikanesche Saxophonist Joshua Redman als Gaaschtmuseker op Tour duerch Europa gaangen. Am selwechte Joer huet den Trio eng zweet Kéier de -Präis an der Kategoerie "Jazz" gewonnen.

Der Grupp hire véierten Album *Sly*, deen am Mee 2019 opgeholl gouf, ass am Februar 2021 beim italieenesche Plackelabel Cam Jazz erauskomm, wéi den Alum virdrun och. Den Albumcover mat engem Fuuss an den Titel ("sly" kann een als "schlau" iwwersetzen) sinn eng Referenz op dem Michel Rodange seng Fabel vum Reenert an en Hommage um Trio säi Heemechtsland.

## Albumen
* 2013: *Reis Demuth Wiltgen*
* 2016: *Places in Between*
* 2018: *Once in a Blue Moon*
* 2021: *Sly*

## Um Spaweck
* Offiziell Homepage
* Discographie vum Michel Reis op rateyourmusic.com
Music:LX

**music:LX** war eng lëtzebuergesch Associatioun ouni Gewënnzweck déi d'Zil hat, Musek aus Lëtzebuerg am Ausland z'ënnerstëtzen a bekannt ze maachen. Si gouf den 30. Juli 2009 gegrënnt ginn. Si ass 2021 zesumme mat *Reading Luxembourg* an der Asbl Kultur lx opgaangen.

## Opbau an Aufgab
music:LX hat véier Haaptaufgabeberäicher:
* Ënnerstëtzung: Finanziell Ënnerstëtzung vu Lëtzebuerger Kënschtler a Gruppen, déi e Wierk am Ausland vermaarte wëllen oder am Ausland optrieden.
* Informatioun: Informatiounen iwwer déi Lëtzebuerger Musekszeen verbreeden - souwuel fir Leit, déi an der Museksindustrie beschäftegt sinn, wéi och fir de grousse Public.
* Networking: Lëtzebuerger an international Kënschtler mateneen a Verbindung setzen.
* Promotioun: Promotioun vu Musek aus Lëtzebuerg, ënner anerem iwwer der Organisatioun hir Websäit a Facebook-Säit.

De President vum Verwaltungsrot war de Bob Krieps (Kulturministère), Vizepresident de John Rech (Sänger bei Dream Catcher), Sekretär den Olivier Toth (Manager vun der Rockhal) an Tresorier de Gast Waltzing.

Den Direkter war de Patrice Hourbette, de virdrun Verantwortleche fir den Exportbureau fir franséisch Musek zu London war.

D'Associatioun gouf vum Lëtzebuerger Kulturministère finanzéiert, 2011 zum Beispill krut si 100.000 Euro.

Zu de Kënschtler, déi vu music:LX ënnerstëtzt goufe gehéieren ënner anerem Inborn, Seed to Tree, Hal Flavin, Mutiny on the Bounty.

## Export Artists of the Year Award
D'Associatioun huet tëscht 2012 an 2019 de Präis *Export Artists of the Year* u Kënschtler a Gruppen, déi sech am beschten am d'Ausland "verkaaft" hunn:

### 2012
* Mutiny on the Bounty an der Kategorie "Rock/Pop/Electro"
* Pascal Schumacher an der Kategorie "Jazz"

### 2013
* Francesco Tristano an der Kategorie "Rock/Pop/Electro"
* Reis / Demuth / Wiltgen an der Kategorie "Jazz"
* Jean Muller an der Kategorie "Classical"

### 2014
* Natas Loves You an der Kategorie "Rock/Pop/Electro"
* Michel Reis an der Kategorie "Jazz"
* Cathy Krier an der Kategorie "Classical"

### 2015
* Mutiny on the Bounty an der Kategorie "Rock/Pop/Electro"
* Jeff Herr Corporation an der Kategorie "Jazz"
* Artemandoline an der Kategorie "Classical/Contemporary"
* Gast Waltzing (ouni Kategorie)

### 2016
* Say Yes Dog an der Kategorie "Rock/Pop/Electro"
* Greg Lamy an der Kategorie "Jazz"
* Trio Koch an der Kategorie "Classical/Contemporary"

### 2017
* Dream Catcher an der Kategorie "Rock/Pop/Electro"
* Dock in Absolute an der Kategorie "Jazz"
* United Instruments of Lucilin an der Kategorie "Classical/Contemporary"

### 2018
2018 goufen déi dräi Music:LX-Präisser am Kader vun enger méi grousser Zeremonie an der Rockhal annoncéiert, der éischter Editioun vun de *Luxembourg Music Awards*.
* Rome an der Kategorie "Rock/Pop/Electro"
* Reis Demuth Wiltgen an der Kategorie "Jazz"
* Christoph Sietzen an der Kategorie "Classical/Contemporary"

### 2019
* Seed to Tree an der Kategorie "Rock/Pop/Electro/Urban"
* Dock in Absolute an der Kategorie "Jazz"
* Orchestre Philharmonique de Luxembourg an der Kategorie "Classical/Contemporary"
Musée des arts décoratifs

De ***Musée des arts décoratifs*** bezeechent:
* Musée des arts décoratifs de Montréal
* Musée des arts décoratifs de Paris
* Musée des arts décoratifs de Strasbourg
Loutrochori

**Loutrochori** (op Griichesch: Λουτροχώρι *oder* Λουτροχώρι Πέλλας, op Pontesch griichesch: Λουτροχώρ, op Mazedonesch: Бања) ass en Duerf an der Gemeng Skydra an der Regioun Zentralmakedonien a Griicheland.

D'Duerf huet 458 Awunner (Stand: 2011) an eng Fläch vun zirka 8&nbsp;km².

## Um Spaweck
La vierge du Rhin

** La vierge du Rhin** ass e franséische Film vum Gilles Grangier aus dem Joer 1953 no engem Roman vum Pierre Nord.

## Ëm wat geet et am Film?
De Jacques Ledru gouf 1940 am Krich als vermësst erkläert. Seng Fra bestit sech duerno mam Maurice Labbé. Awer 8 Joer méi spéit daucht de Ledru erëm op…

## Um Spaweck
* De Film op der IMDb
Le sang à la tête

**Le sang à la tête** ass e franséische Film vum Gilles Grangier aus dem Joer 1956 nom Roman *Le fils Cardinaud* vum Georges Simenon.

## Ëm wat geet et am Film?
E Familljendrama zu La Rochelle

## Um Spaweck
*  De Film op der IMDb
Support Your Local Gunfighter

**Support Your Local Gunfighter** ass en US-amerikanesche Film vum Burt Kennedy aus dem Joer 1971.

## Ëm wat geet et am Film?
E klenge Schwindler gëtt mat engem berüchtegte Revolverheld verwiesselt…

## Um Spaweck
Freddy, die Gitarre und das Meer

**Freddy, die Gitarre und das Meer** ass en däitsche Film vum Wolfgang Schleif aus dem Joer 1959. 
## Ëm wat geet et am Film?
De Freddy Ullmann huet a Kanada eng Ierfschaft gemaach, huet awer kee Geld fir dohin ze fueren…

## Soss
De Film huet ënner dem Titel *[[Freddy unter fremden Sternen]]* eng Suite.
## Um Spaweck
* De Film op Filmportal.de
Freddy unter fremden Sternen

**Freddy unter fremden Sternen** ass en däitsche Film vum Wolfgang Schleif aus dem Joer 1959. 
## Ëm wat geet et am Film?
De Freddy trëtt seng Ierfschaft a Kanada un…
## Soss
De Film ass eng Suite vu *[[Freddy, die Gitarre und das Meer]]*
## Um Spaweck
* De Film op Filmportal.de
Albi

**Albi** ass eng franséisch Uertschaft a Gemeng, an d'Prefektur vum Departement Tarn an der Regioun Occitanie. Et huet knapps 50.000 Awunner (80.000 mat der Agglomeratioun) an ass de Sëtz vun engem Äerzbistum.

2010 gouf den Ensembel vu Gebaier ronderëm d'Kathedral an de Bëschofssëtz (*Cité épiscopale*) vun der Unesco an d'Lëscht vun de Weltkulturierwen opgeholl.

Albi läit um Floss Tarn, eng 80 Kilometer nordëstlech vun Toulouse.

## Geschicht
Schonns zur Réimerzäit gouf et eng Stad déi *Civitas Albiensium* housch. 843 huet de Charel de Plakkapp d'Herrschaft iwwerholl.

D'Katharer, eng reliéis Communautéit, déi am Mëttelalter schwéier verfollegt gouf, gëtt och nach, no Albi, *Albigenser* genannt. 1209 an 1229 gouf Albi dowéinst bal ganz zerstéiert.

1678 gouf d'Stad Sëtz vun engem Äerzbëschof, 1790 d'Prefektur vum Departement Tarn.

## Kuckeswäertes
* D'Cité épiscopale an der historescher Alstad, mat der Kathedral Sainte-Cécile, der Kierch Saint-Salvi an dem Palais de la Berbie (Bëschofspalais). 
* De *Musée Toulouse-Lautrec* am Bëschofspalais (den Toulouse-Lautrec gouf zu Albi gebuer).

## Galerie

Cathédrale Sainte-Cécile Albi 2016-07 --2.jpg|D'Cité épiscopale
(Albi) Bell tower of the Ste Cécile Cathedral - West exposure.jpg|Kierchtuerm vun der Kathedral Sainte-Cécile
Frankreich 2007.09.16 122722 copy.jpg|Kathedral Sainte-Cécile, Südsäit
Pont vieux d'albi.jpg|De *Pont Vieux* 
Albi Jardin du Palais de la Berbie 2013 04.jpg|Gaart vum Palais de la Berbie


## Literatur
* Nicolas-Marie-Joseph Chapuy: *Cathédrales françaises. Vues pittoresques de la cathédrale de Albi*. Paris 1829 (Digitalisat)

## Um Spaweck

* Stad Albi 
* De Musée Toulouse-Lautrec d'Albi
Matt Schulze

De **Matthew "Matt" Steven Schulze**, gebuer den 3. Juli 1972 zu St. Louis am Bundesstaat Missouri, ass en US-amerikanesche Gittarist a Filmschauspiller. Hien huet seng Karriär a Filmer 1998 ugefaangen.

De Schauspiller gouf besonnesch mat Rollen an de Filmer *[[Boys and Girls (Film 2000)|Boys and Girls]]* (2000), *[[The Fast and The Furious]]* (2001), *[[Torque (Film)|Torque]]* (2004), an och mat senger Debutroll am Film *[[Blade (Film)|Blade]]* (1998) bekannt.

## Filmographie (Auswiel)

* 1998: *[[Blade (Film)|Blade]]*
* 2000: *[[Boys and Girls (Film 2000)|Boys and Girls]]*
* 2001: *[[The Fast and the Furious (Film 2001)|The Fast and the Furious]]*
* 2002: *[[Blade 2]]*
* 2002: *[[The Transporter]]*
* 2004: *[[Torque (Film)|Torque]]*
* 2004: *[[The Heart is Deceitful Above All Things]]*
* 2006: *[[Seven Mummies]]*
* 2007: *[[Mr. Brooks]]*
* 2007: *[[The Flock (Film)|The Flock]]*
* 2009: *[[Extract (Film)|Extract]]*
* 2011: *[[Fast Five]]*
* 2018: *[[Action Point]]*

## Um Spaweck
Jacobs

**Jacobs** (Genitivform vum Virnumm Jacob) ass e Familljennumm.

Zu Lëtzebuerg hunn 1931 101 Persoune sou geheescht.

Leit mat sou engem Familljennumm sinn ë.&nbsp;a.:
* Anna Jacobs (1996), lëtzebuergesch Foussballspillerin;
* Edmond Jacobs (1928 - 2012), lëtzebuergesche Vëlossportler;
* Elsy Jacobs (1933 -1998), lëtzebuergesch Vëlossportlerin;
* Jean-Paul Jacobs (1941-2016), lëtzebuergesche Schrëftsteller;
* Marie-Josée Jacobs (1950), lëtzebuergesch Politikerin;
* Myriam Jacobs (1992), lëtzebuergesch Foussballspillerin;
* Raymond Jacobs (1931), lëtzebuergesche Vëlossportler;
* René Jacobs (1946), belsche Kontertenor an Dirigent;
* Roger Jacobs (1923 - 1997), lëtzebuergesche Vëlossportler;
* Werner Jacobs (1909 - 1999), däitsche Filmediteur, Dréibuchauteur a Filmregisseur;

## Kuckt och
* Jacoby, Jacobi, Jakobs